CELEX: 52008PC0883
Language: sk
Date: 2008-12-22
Title: Návrh rozhodnutie Rady, ktorým sa ustanovuje stanovisko Spoločenstva v rámci Generálnej rady Svetovej obchodnej organizácie k pristúpeniu Čiernej Hory k Svetovej obchodnej organizácii

Dôležité právne oznámenie

|

52008PC0883

Návrh rozhodnutie Rady, ktorým sa ustanovuje stanovisko Spoločenstva v rámci Generálnej rady Svetovej obchodnej organizácie k pristúpeniu Čiernej Hory k Svetovej obchodnej organizácii  /* KOM/2008/0883 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 22.12.2008KOM(2008) 883 v konečnom zneníNávrhROZHODNUTIE RADY,ktorým sa ustanovuje stanovisko Spoločenstva v rámci Generálnej rady Svetovej obchodnej organizácie k pristúpeniu Čiernej Hory k Svetovej obchodnej organizácii(predložená Komisiou)DÔVODOVÁ SPRÁVAKONTEXT1. Členovia Svetovej obchodnej organizácie (ďalej len „WTO“) a Čierna Hora dospeli do fázy uzatvorenia dohody o podmienkach pristúpenia Čiernej Hory k tejto organizácie. Táto skutočnosť je výsledkom 4 roky trvajúcich rokovaní, ktoré sa začali predložením žiadosti Čiernej Hory o vstup do WTO v decembri 2004. Pred tým, ako EÚ bude môcť formálne podporiť vstup Čiernej Hory do WTO, je potrebné rozhodnutie Rady, ktorým sa schvália podmienky pristúpenia Čiernej Hory. Zhrnutie podmienok pristúpenia je uvedené ďalej v texte.2. Dvojstranné obchodné záväzky týkajúce sa tovaru a služieb medzi EÚ a Čiernou Horou sú ustanovené v preferenčnej obchodnej dohode, ktorá je súčasťou Dohody o stabilizácii a pridružení (DSP) podpísanej 15. októbra 2007. Obchodná časť (dočasná dohoda) sa uplatňuje od 1. januára 2008. Čierna Hora je aj potenciálnym kandidátom na pristúpenie k EÚ.VÝSLEDOK PRE PRIEMYSELNÝ TOVAR A POĽNOHOSPODÁRSKE VÝROBKY3. Colný sadzobník Čiernej Hory odráža štruktúru ciel EÚ v zatrieďovaní HS 2007 formou 8-miestneho číselného kódu, ale celkovo je vyjadrený desaťmiestnymi číslami. Všetky colné položky budú viazané. Všetky clá sú vyjadrené ad valorem. Uplatňované colné sadzby sú vo výške celkového jednoduchého priemeru 4,19 %. Celkový jednoduchý priemer počiatočných viazaných colných sadzieb (IBR) je 5,04 %. Celkový jednoduchý priemer konečných viazaných colných sadzieb (FBR) je 4,92 %. Všetky odvetvia vykazujú priemerné viazané colné sadzby pod úrovňou 10 %. Odvetvia s najvyššími sadzbami zahŕňajú papier, kožu a kožušinu (22 %) a ryby (30 %). Všetky ostatné colné položky sa ponúkajú na úrovni 15 % alebo menej. Pri 131 colných položkách sa FBR odlišuje od IBR. Vykonávacie obdobia sú 4, resp. 5 rokov. Čierna Hora sa v plnej miere zapojí do všetkých odvetvových dohôd – s výnimkou niekoľkých veľmi citlivých položiek (papier, oceľ).4. V prípade poľnohospodárskych výrobkov sú uplatňované clá na úrovni 12,08 %; priemerná IBR je 20,97 % a zníži sa na 17,65 %. V poľnohospodárstve má 760 colných položiek vykonávacie obdobia 4, resp. 5 rokov. Najvyššie sadzby vo výške 60 % sa uplatňujú na maslo.VÝSLEDOK PRE SLUŽBY5. Čierna Hora prijíma záväzok umožniť prístup na trh a hospodársku súťaž medzi domácimi a zahraničnými poskytovateľmi služieb prakticky vo všetkých odvetviach a pododvetviach, čo prinesie výhody hospodárstvu Čiernej Hory aj EÚ. Zahraniční poskytovatelia služieb nebudú čeliť žiadnym kvantitatívnym alebo diskriminačným obmedzeniam v kľúčových odvetviach služieb, akými sú napríklad:-  profesionálne služby,-  veľká väčšina obchodných služieb,-  poštové a kuriérske služby (v súlade so zoznamom ES),-  telekomunikačné služby,-  služby v oblasti stavebníctva,-  distribučné služby,-  vzdelávacie služby,-  environmentálne služby,-  veľká väčšina finančných služieb (s prechodným obdobím pre niektoré pododvetvia),-  služby cestovného ruchu a-  časť dopravných služieb.6. Medzi niekoľko málo odvetví, pre ktoré Čierna Hora neprijíma záväzky, patria sociálne služby a dopravné služby (vnútrozemská vodná doprava, kozmická doprava, časť leteckej a železničnej dopravy a potrubná doprava). Čierna Hora neprijíma žiadne záväzky ani pre audiovizuálne služby. Čierna Hora zachováva obmedzenia na cezhraničné poskytovanie lekárskych služieb a služieb zubných lekárov, veterinárnych služieb a služieb poskytovaných pôrodnými asistentkami, zdravotnými sestrami a zdravotníckymi záchranármi; tiež na služby upratovania a čistenia budov, fotografické služby a baliace služby. Pokiaľ ide o poisťovacie služby, Čierna Hora zachováva obmedzenia na ich cezhraničné poskytovanie, podobne ako ostatní členovia WTO, a umožní priame zriaďovanie pobočiek najskôr od roku 2012.ZÁVÄZKY PODĽA PROTOKOLU7. V záverečnej, multilaterálnej fáze procesu pristúpenia sa členovia WTO kolektívne usilovali o zabezpečenie základnej zlučiteľnosti obchodných právnych predpisov a inštitúcií Čiernej Hory s pravidlami a dohodami WTO, čo stanovili v protokole o pristúpení a v správe pracovnej skupiny. Pre EÚ sú obzvlášť dôležité tieto záležitosti:Obchodné práva8. V Čiernej Hore majú registrovaní cudzinci právo zapájať sa do dovozu a vývozu za rovnakých podmienok ako tuzemské osoby. Odo dňa pristúpenia k WTO Čierna Hora zabezpečí, aby jej zákony a iné právne predpisy týkajúce sa dovozu a vývozu tovaru a ich vykonávanie boli v plnom súlade s požiadavkami WTO.Systém dovozných povolení9. Čierna Hora zosúladila svoje postupy udeľovania dovozných povolení s pravidlami WTO vrátane dohody o postupoch udeľovania dovozných povolení. Prijala záväzok, že svoje colné kvóty a oslobodenia od cla bude spravovať a uplatňovať v súlade s dohodou o WTO a dohodou o postupoch udeľovania dovozných povolení.Investičné opatrenia vzťahujúce sa na obchod10. Odo dňa pristúpenia k WTO Čierna Hora bude uplatňovať svoj režim investovania nediskriminačným spôsobom na dovoz zo všetkých členských krajín WTO a na doma vyrobený tovar v súlade s dohodou o WTO vrátane dohody o investičných opatreniach vzťahujúcich sa na obchod (TRIMS). Čierna Hora okrem iného prijala nový zákon o tabaku, ktorým sa zrušila požiadavka, aby každý výrobca nakupoval určité množstvo tabaku spracovaného v tuzemsku.Práva duševného vlastníctva11. Pokiaľ ide o zemepisné označenia, Čierna Hora zabezpečuje koexistenciu zemepisných označení s predchádzajúcimi obchodnými značkami za určitých podmienok v súlade s článkom 17 dohody TRIPS. Čierna Hora takisto poskytuje rovnakú ochranu práv na zemepisné označenia štátnym príslušníkom členských štátov WTO, aká sa poskytla štátnym príslušníkom Čiernej Hory. Pokiaľ ide o ochranu údajov, Čierna Hora poskytuje ochranu na farmaceutické výrobky a agrochemikálie. V oblasti presadzovania práv duševného vlastníctva Čierna Hora prijala komplexné pravidlá, ktoré zahŕňajú aj osobitné opatrenia na hraniciach v súlade s požiadavkou TRIPS.Sanitárne a fytosanitárne opatrenia (SPS)12. Čierna Hora nemá v súčasnosti ani jedno informačné stredisko, ale v januári 2008 prijala nariadenie o notifikačných postupoch vzťahujúcich sa na opatrenia SPS, aby splnila dohodu o SPS. Informačné stredisko bude zodpovedné za poskytovanie informácií okrem iného o členstve Čiernej Hory vo WTO a o účasti v medzinárodných sanitárnych a fytosanitárnych organizáciách vrátane Codex Alimentarius, Medzinárodného úradu pre nákazy zvierat, Medzinárodného dohovoru o ochrane rastlín a všetkých opatrení SPS, ktoré boli prijaté alebo navrhnuté na jej území.ODPORÚČANIE13. Predložením podmienok pristúpenia Čiernej Hory k WTO na schválenie Radou Komisia schvaľuje tieto podmienky, ktoré podľa jej názoru predstavujú vyrovnaný, avšak ambiciózny súbor záväzkov týkajúcich sa otvorenia trhu, ktorý prinesie značný úžitok tak Čiernej Hore, ako aj jej obchodným partnerom z WTO.NávrhROZHODNUTIE RADY,ktorým sa ustanovuje stanovisko Spoločenstva v rámci Generálnej rady Svetovej obchodnej organizácie k pristúpeniu Čiernej Hory k Svetovej obchodnej organizáciiRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133 ods. 1 a ods. 5 v spojení s jej článkom 300 ods. 2 druhým pododsekom,so zreteľom na návrh Komisie,keďže:(1) Vláda Čiernej Hory podala 10 decembra 2004 žiadosť o pristúpenie k Dohode o založení Svetovej obchodnej organizácie (WTO) v súlade s článkom XII uvedenej dohody.(2) Dňa 15. februára 2005 bola zriadená pracovná skupina pre pristúpenie Čiernej Hory s cieľom dosiahnuť dohodu o podmienkach pristúpenia prijateľných pre Čiernu Horu a všetkých členov WTO.(3) Komisia v mene Európskych spoločenstiev a Čierna Hora uzavreli svoje dvojstranné rokovania o obchode s tovarom a službami v apríli 2008.(4) Očakáva sa, že pristúpenie k WTO pozitívne a trvalo prispeje k procesu hospodárskej reformy a udržateľnému rozvoju v Čiernej Hore.(5) Protokol o pristúpení by sa preto mal schváliť.(6) V článku XII Dohody o založení WTO sa stanovuje, že podmienky pristúpenia sa musia dohodnúť medzi pristupujúcim členom a WTO a že konferencia ministrov WTO schváli podmienky pristúpenia zo strany WTO. V článku IV.2 Dohody o založení WTO sa stanovuje, že v období medzi zasadnutiami konferencie ministrov vykonáva jej funkcie Generálna rada.(7) Preto je potrebné ustanoviť stanovisko Spoločenstva v rámci Generálnej rady,ROZHODLA TAKTO:Jediný článok1. Stanovisko, ktoré má Spoločenstvo zaujať v rámci Generálnej rady WTO k pristúpeniu Čiernej Hory k WTO, je pristúpenie schváliť.2. Toto stanovisko vyjadrí Komisia v mene Spoločenstva.V Bruseli […]Za Radupredseda […]